9. ΝΟΜΟΣ υπ' αριθ. 166 της 15/20 Σεπτ. 1975 (ΦΕΚ Α' 199) Περί χορηγήσεως του ειδικού επιδόματος του άρθρ.25 παρ.1 εδάφ.2 του Ν.Δ.4548/1966 "περί του ενιαίου μισθολογίου των δημοσίων υπαλλήλων και άλλων τινών διατάξεων" και εις τους υπαλλήλους φαρμακοποιούς του Υπουργείου Εθνικής Αμύνης. Άρθρ.1.-Το δυνάμει των διατάξεων του άρθρ.25 παρ.1 εδάφ.2 του Ν.Δ.4548/1966 "περί του ενιαίου μισθολογίου των δημοσίων υπαλλήλων και άλλων τινών διατάξεων" (τόμ. 2Α σελ. 384,28) και του άρθρ.8 περίπτ. Β' εδάφ. γ' του Α.Ν.274/1968 "περί των αποδοχών των δημοσίων υπαλλήλων πολιτικών και στρατιωτικών, ως και των υπαλλήλων των ΝΠΔΔ" (τόμ. 2Α σελ. 384,69) προβλεπόμενον δια τους υπαλλήλους του Κλάδου φαρμακοποιιών της Κεντρικής Υπηρεσίας του Υπουργείου Κοινωνικών Υπηρεσιών, εκ 30% επίδομα επί του βασικού αυτών μισθού χορηγείται και εις τους υφ' οιανδήποτε σχέσιν υπηρετούντας εις τας Ενόπλους Δυνάμεις υπαλλήλους Φαρμακοποιούς, τους απασχολουμένους κατά πλήρες ωράριον εις Φαρμακεία Στρατιωτικών Νοσοκομείων και Μονάδων των Ενόπλων Δυνάμεων και των εποπτευομένων υπό του Υπουργού Εθνικής Αμύνης Νομικών Προσώπων Δημοσίου Δικαίου. Άρθρ.2.-Η ισχύς του παρόντος άρχεται από της πρώτης του επομένου της δημοσιεύσεώς του δια της Εφημερίδος της Κυβερνήσεως, μηνός. 